# Yhdysvaltain avoin tennisturnaus 2011

| Yhdysvaltain avoin tennisturnaus 2011 |
| --- |
| Päivämäärä |   | 29. elokuuta – 12. syyskuuta |
| Vuosikerta |   | 131. |
| **Mestarit** |
| **Miesten kaksinpeli** |
|  Novak Đoković |
| **Naisten kaksinpeli** |
|  Samantha Stosur |
| **Miesten nelinpeli** |
|  Jürgen Melzer /  Philipp Petzschner |
| **Naisten nelinpeli** |
|  Liezel Huber /  Lisa Raymond |
| **Sekanelinpeli** |
|  Melanie Oudin /  Jack Sock |
| **Yhdysvaltain avoin tennisturnaus**

|  |  |
| --- | --- |
|  **< 2010** | **2012 >** |

 |

Vuoden **2011 Yhdysvaltain avoin tennisturnaus** pelattiin 29. elokuuta – 12. syyskuuta 2011 Queensissä, New Yorkissa. Se oli kaikkiaan 131. Yhdysvaltain avoin tennisturnaus ja vuoden neljäs Grand Slam -turnaus.

Naisten kaksinpelin voitti Samantha Stosur, jolle Grand Slam -mestaruus oli uran ensimmäinen kaksinpelissä. Miesten kaksinpelin voitti Novak Đoković, jolle Yhdysvaltain avointen voitto oli hänen uransa ensimmäinen.

Kaksinpelien puolustavat mestarit olivat miehissä Espanjan Rafael Nadal ja naisissa Belgian Kim Clijsters. Nelinpelien puolustavat mestarit olivat miehissä Yhdysvaltain Bob ja Mike Bryan sekä naisissa Yhdysvaltain Vania King ja Kazakstanin Jaroslava Švedova. Sekanelinpelin puolustava mestaripari oli Liezel Huber ja Bob Bryan.

Caroline Wozniacki oli toista kertaa naisten turnauksen ykköseksi sijoitettu. Miesten turnauksen ykköseksi sijoitettu oli ensimmäistä kertaa Novak Đoković. Turnauksen ottelukaaviot julkaistiin 25. elokuuta 2011.

## Poisjäännit

Naisten hallitseva mestari Kim Clijsters ei pystynyt osallistumaan turnaukseen vatsalihasvamman vuoksi. Miesten puolella turnauksesta jäi pois lonkkaleikkauksesta toipuva 20-vuotias Milos Raonic. Robin Söderling vetäytyi ennen ensimmäisen kierroksen otteluaan sairastumisen vuoksi.

## Tapahtumia

Turnauksen ensimmäisen kierroksen jälkeen kukaan tänä vuonna jo Grand Slam -turnauksen voittanut nainen ei päässyt toiselle kierrokselle. Ranskan avointen mestari Li Na hävisi avauskierroksella Simona Halepille ja Wimbledonin mestari Petra Kvitová Alexandra Dulgherulle. Puolustava mestari ja Australian avointen hallitseva mestari Kim Clijsters puolestaan ei osallistunut turnaukseen luokkaantumisen vuoksi. Venus Williams vetäytyi ennen toisen kierroksen otteluaan sairauden takia. Kolmannella kierroksella pelattiin Yhdysvaltain avointen naisten kaksinpelin kaikkien aikojen pisin ottelu katkaisupelien aikakaudella, kun Samantha Stosur voitti Nadja Petrovan kolmessa tunnissa ja 16 minuutissa luvuin 7–6, 6–7, 7–5(5).

Sateen vuoksi tiistaina 6. syyskuuta ei pystytty pelaamaan yhtään ottelua, joten ottelut jouduttiin siirtämään seuraavalle päivälle. Seuraavana päivänä otteluja ehdittiin aloittamaan, mutta jo noin vartin pelaamisen jälkeen ne jouduttiin jälleen keskeyttämään sateen vuoksi. Torstaina pystyttiin taas pelaamaan, mutta siitä huolimatta järjestäjät päättivät siirtää naisten loppuottelun sunnuntaille ja miesten loppuottelun maanantaille. Miesten loppuottelu pelataan jo neljännen kerran peräkkäin maanantaina.

Sateiden siirrettyä pelejä lauantaina, *Super Saturday* -päivänä, oli vuorossa sekä miesten että naisten välierät. Miesten välierissä kohtasivat Novak Đoković ja Roger Federer sekä Rafael Nadal ja Andy Murray. Nadal ei ollut hävinnyt ennen välieriä yhtään erää. Naisten välieräparit olivat Caroline Wozniacki ja Serena Williams sekä sijoittamaton Angelique Kerber ja Samantha Stosur. Loppuotteluun menivät miehistä Novak Đoković, joka voitti Roger Federerin viisieräisessä ottelussa hävittyään kaksi ensimmäistä erää, sekä Rafael Nadal, joka hävisi yhden erän Andy Murraylle. Naisten loppuotteluun selvisivät Samantha Stosur sekä Serena Williams.

## Sijoitetut pelaajat

*Pääartikkeli: Miesten kaksinpeli Yhdysvaltain avoimessa tennisturnauksessa 2011*
### Miesten kaksinpeli

1. **Novak Đoković (mestari)**
2. Rafael Nadal *(loppuottelu, hävisi Novak Đokovićille)*
3. Roger Federer *(välierät, hävisi Novak Đokovićille)*
4. Andy Murray *(välierät, hävisi Rafael Nadalille)*
5. David Ferrer *(4. kierros, hävisi Andy Roddickille)*
6. Robin Söderling *(vetäytyi sairastumisen vuoksi)*
7. Gaël Monfils *(2. kierros, hävisi Juan Carlos Ferrerolle)*
8. Mardy Fish *(4. kierros, hävisi Jo-Wilfried Tsongalle)*
9. Tomáš Berdych *(3. kierros, hävisi Janko Tipsarevićille)*
10. Nicolás Almagro *(1. kierros, hävisi Julien Benneteaulle)*
11. Jo-Wilfried Tsonga *(puolivälierät, hävisi Roger Federerille)*
12. Gilles Simon *(4. kierros, hävisi John Isnerille)*
13. Richard Gasquet *(2. kierros, hävisi Ivo Karlovićille)*
14. Stanislas Wawrinka *(2. kierros, hävisi Donald Youngille)*
15. Viktor Troicki *(1. kierros, hävisi Alejandro Fallalle)*
16. Mihail Južnyi *(1. kierros, hävisi Ernests Gulbisille)*
17. Jürgen Melzer *(2. kierros, hävisi Igor Kunitsinille)*
18. Juan Martín del Potro *(3. kierros, hävisi Gilles Simonille)*
19. Fernando Verdasco *(3. kierros, hävisi Jo-Wilfried Tsongalle)*
20. Janko Tipsarević *(puolivälierät, hävisi Novak Đokovićille)*
21. Andy Roddick *(puolivälierät, hävisi Rafael Nadalille)*
22. Aleksandr Dolgopolov *(4. kierros, hävisi Novak Đokovićille)*
23. Radek Štěpánek *(2. kierros, hävisi Juan Mónacolle)*
24. Juan Ignacio Chela *(3. kierros, hävisi Donald Youngille)*
25. Feliciano López *(3. kierros, hävisi Andy Murraylle)*
26. Florian Mayer *(3. kierros, hävisi David Ferrerille)*
27. Marin Čilić *(3. kierros, hävisi Roger Federerille)*
28. John Isner *(puolivälierät, hävisi Andy Murraylle)*
29. Michaël Llodra *(2. kierros, hävisi Kevin Andersonille)*
30. Ivan Ljubičić *(2. kierros, hävisi David Nalbandianille)*
31. Marcel Granollers *(3. kierros, hävisi Juan Carlos Ferrerolle)*
32. Ivan Dodig *(1. kierros, hävisi Nikolai Davydenkolle)*

*Pääartikkeli: Naisten kaksinpeli Yhdysvaltain avoimessa tennisturnauksessa 2011*
### Naisten kaksinpeli

1. Caroline Wozniacki *(välierät, hävisi Serena Williamsille)*
2. Vera Zvonarjova *(puolivälierät, hävisi Samantha Stosurille)*
3. Marija Šarapova *(3. kierros, hävisi Flavia Pennettalle)*
4. Viktoryja Azarenka *(3. kierros, hävisi Serena Williamsille)*
5. Petra Kvitová *(1. kierros, hävisi Alexandra Dulgherulle)*
6. Li Na *(1. kierros, hävisi Simona Halepille)*
7. Francesca Schiavone *(4. kierros, hävisi Anastasija Pavljutšenkovalle)*
8. Marion Bartoli *(2. kierros, hävisi Christina McHalelle)*
9. **Samantha Stosur (mestari)**
10. Andrea Petkovic *(puolivälierät, hävisi Caroline Wozniackille)*
11. Jelena Janković *(3. kierros, hävisi Anastasija Pavljutšenkovalle)*
12. Agnieszka Radwańska *(2. kierros, hävisi Angelique Kerberille)*
13. Peng Shuai *(4. kierros, hävisi Flavia Pennettalle)*
14. Dominika Cibulková *(2. kierros, hävisi Irina Falconille)*
15. Svetlana Kuznetsova *(4. kierros, hävisi Caroline Wozniackille)*
16. Ana Ivanović *(4. kierros, hävisi Serena Williamsille)*
17. Anastasija Pavljutšenkova *(puolivälierät, hävisi Serena Williamsille)*
18. Roberta Vinci *(3. kierros, hävisi Andrea Petkovicille)*
19. Julia Görges *(3. kierros, hävisi Peng Shuaille)*
20. Yanina Wickmayer *(2. kierros, hävisi Alla Kudrjavtsevalle)*
21. Daniela Hantuchová *(1. kierros, hävisi Pauline Parmentierille)*
22. Sabine Lisicki *(4. kierros, hävisi Vera Zvonarjovalle)*
23. Shahar Pe'er *(2. kierros, hävisi Sloane Stephensille)*
24. Nadja Petrova *(3. kierros, hävisi Samantha Stosurille)*
25. Marija Kirilenko *(4. kierros, hävisi Samantha Stosurille)*
26. Flavia Pennetta *(puolivälierät, hävisi Angelique Kerberille)*
27. Lucie Šafářová *(3. kierros, hävisi Monica Niculesculle)*
28. Serena Williams *(loppuottelu, hävisi Samantha Stosurille)*
29. Jarmila Gajdošová *(2. kierros, hävisi Vania Kingille)*
30. Anabel Medina Garrigues *(3. kierros, hävisi Vera Zvonarjovalle)*
31. Kaia Kanepi *(2. kierros, hävisi Silvia Soler-Espinosalle)*
32. María José Martínez Sánchez *(1. kierros, hävisi Mona Barthelille)*

## Lähteet

## Aiheesta muualla

* Viralliset sivut (englanniksi)